6 Langkah Pastikan Cat Dinding ‘Outdoor’ Tahan Lebih Lama

Cat dinding pada bahagian luar rumah ternyata lebih cepat mengalami kerosakkan. Ianya seperti warna menjadi pudar dan rekahan cat terkupas kerana terdedah dengan panas matahari dan air hujan. Malah, perubahan iklim yang tidak menentu juga menyebabkan dinding luar rumah anda ditumbuhi oleh kulat kerana suhu yang basah dan lembab.
Oleh kerana itu, dinding luar rumah anda perlu dirawat dan di cat mengunakan cara yang betul.

1. Bersihkan Dinding Terlebih Dahulu
Sebelum memulakan proses mengecat, anda perlu pastikan dinding dalam keadaan bersih dan tidak ada kotoran atau debu tebal yang melekat. Jika tidak dibersihkan, kotoran yang terdapat pada dinding dapat membuat cat mengelupas dan tertanggal apabila ia kering.
Jika dinding anda dipenuhi dengan lumut, anda tembak sahaja air paip dengan semburan yang maksima sehingga lumut-lumut itu tertanggal.

2. Gunakan Cat Khusus Untuk Kegunaan Luar
Cat khas untuk outdoor biasanya sudah diformulasikan untuk mengecat dinding bahagian luar sehingga lebih kuat dan tahan lama untuk melindungi dinding dari perubahan iklim. Salah satu ciri cat dinding luar rumah biasanya mencantumkan keunggulannya seperti weather proof atau weather resistance.
Selain itu, kandungan cat ini juga boleh mencegah timbulnya lumut dan kulat akibat rembesan air hujan. Cat dinding yang baik biasanya akan bertahan tanpa kerosakan dan mengelupas selama hampir empat tahun.

3. Pastikan Kesesuaian Cat dengan Dinding
Cat yang biasa digunakan untuk dinding tembok biasa tentu akan berbeza dengan cat yang dipakai untuk dinding kayu atau batu alam. Cat tembok biasanya memiliki tekstur lebih tebal dibandingkan cat dinding batu atau kayu agar lapisan simen di bawahnya tidak terlihat.

4. Pilih Warna-Warna yang Cerah
Pemilihan warna juga penting. Warna cerah disarankan kerana memiliki pigmen lebih sedikit dibandingkan cat warna gelap sehingga risiko untuk pudar lebih sedikit dibandingkan bila anda menggunakan warna pekat. Beberapa warna yang disarankan adalah kuning, hijau muda atau warna putih.

5. Lakukan Kerja Mengecat Ketika Cuaca Tidak Mendung
Pemilihan waktu pengecatan juga penting. Mengecat rumah di saat cuaca cerah pastinya dapat membantu proses pengeringan cat. Bila mengecat di saat musim hujan maka lapisannya akan mudah rosak kerana terbawa air.
Perhatikan juga kondisi dinding rumah sebelum mulai dicat. Dinding yang memiliki permukaan lembab atau basah boleh membuat cat tidak terserap dengan sempurna.

6. Gunakan Teknik yang Betul
Teknik pengecatan pun harus diperhatikan kerana bila salah akan membuat permukaan tembok tidak halus. Oleh itu, sebaiknya mula sapu dahulu bahagian yang sukar seperti sudut dinding dan bahagian yang dekat dengan atap.

Kebanyakan peminat bertaman terutamanya yang berkonsepkan Inggeris akan memilih tumbuhan perennial. Tumbuhan ini mempunyai pelbagai warna dan saiz bunga. Namun, sebahagian tumbuhan perennial menghadapi masalah apabila ia mula berbunga. Ada yang mudah tunduk menyembah bumi, patah, dan sebagainya akibat dari bunga yang banyak dan berat. Untuk mengatasi masalah ini, anda perlu menyediakan sokongan supaya bunga dan pokok boleh bertahan lama. Terdapat beberapa jenis sokongan yang boleh digunakan antaranya:

Terdapat beberapa jenis tumbuhan perennial yang tumbuh tinggi memerlukan penyokong sebelum ia mula berbunga. Tumbuhan jenis ini memerlukan sokongan segera dan kuat. Pancangkan sekurang-kurangnya empat batang kayu di sekeliling pokok. Pastikan batang yang digunakan cukup panjang untuk memberi sokongan keseluruhan batang pokok. Selain kayu, anda boleh menggunakan batang pemancang dari buluh atau pun besi. Ikat batang pokok pada batang pemancang dan pastikan ikatan tidak ketat dan tidak mencederakan pokok. Untuk mengikat, anda boleh menggunakan kain atau twine. Ada juga yang menggunakan dawai lembut khas untuk mengikat pokok.

Untuk perennial yang jenis merimbun dan padat mudah melentur terutamanya apabila bunga mula berkembang kerana batangnya lembut. Kaedah sokongan peony hoops menggunakan dawai berbentuk bulat yang disokong dengan kaki besi di bawahnya dapat membantu mengatasi masalah ini.

Penyokong jenis ini sesuai untuk batang pokok perennial yang menjadi berapa secara mendadak. Ia memberi sokongan dari bahagian pangkal bunga hingga ke pangkal batang. Penyokong jenis ini mudah untuk diaplikasikan dan mudah untuk dicabut apibila tidak diperlukan.

Jari yang tertusuk dengan duri mawar mungkin sudah tidak asing lagi. Bunga yang kelihatan cantik dan simbol kasih sayang itu ternyata menyimpan duri-duri menyakitkan di batangnya yang halus. Kesakitan tertusuk duri itu umpama sakitnya hati kerana cinta tak berbalas. Hehehe.

Meskipun, mawar ini berduri ia tidaklah beracun dan bukanlah satu-satunya bunga yang paling indah di dunia. Pepatah mengatakan ‘jangan menghakimi sesuatu dari luaran sahaja’ mungkin sesuai dengan topik kali ini. Bunga-bunga yang kelihatan cantik nan indah ini sebenarnya mempunyai racun yang merbahaya.

Luaran kelihatan cantik dan mempersona. Namun, bila dipetik ia mampu meragut nyawa seseorang! Adakah ia benar? Jom kita ketahui jenis-jenis bunga beracun ini.

1. Brugmansia (Angle’s Trumpet)
Tidak dapat dinafikan bunga Brugmansia ini sememangnya cantik dengan taburan bunganya seperti loceng. Namun anda harus berhati-hati kerana bunga dari spesis Solanacae ini salah satu bunga yang beracun. Bunga ini boleh didapati tumbuh di pokok-pokok kecil atau di kawasan belukar.

Jangan sesekali memetik bunga ini dan letakkan ia pada telinga anda kerana racun yang terdapat pada bunga ini mampu menyebabkan kelumpuhan, diare, migrain, halusinasi dan masalah pendengaran.

2. Nightshade (Solanaceae)
Nyaris seluruh benua menjadi tempat tinggal bunga cantik ini. Nightshade mengandung zat solanine. Jika seseorang keracunan zat ini, ia bisa terserah gangguan gastrointestinal. Gangguan ini di antaranya adalah diare, muntah-muntah, dan sakit perut. Selain itu, keracunan zat solanine juga menyebabkan gangguan neurologis, dapat menimbulkan halusinasi dan sakit kepala.

3. Hydrangea
Bunga Hydrangea ini sangat popular dan diminati ramai. Meski begitu, ramai tidak tahu ia sebenarnya berbahaya pada anda jika kelopak bunga ini ditelan dalam kuantiti yang banyak. Hydrangea bukan sekadar beracun pada bunganya malah keseluruhan pokok terutamanya kudup bunga yang masih belum mekar. Ada kajian membuktikan seekor kuda mati akibat memakan satu pasu kecil pokok hydrangea.

4. Lily of the Valley

Bunga cantik yang kelihatan seperti loceng ini kebiasaannya disemat pada pintu-pintu kedai. Bunga ini mempunyai haruman yang kuat. Lily of the Valley memiliki nama lain juga, di antaranya adalah Mary’s Tears atau May bells. Sayangnya, seperti bunga-bunga lain dalam daftar ini, bunga bernama dan berbentuk cantik ini juga memiliki racun yang cukup berbahaya.

Racun pada bunga ini terdapat di bahagian daun, akar, buah beri, dan batangnya. Zat alkaloid yang terkandung dalam bunga Lily of the Valley dapat digunakan untuk keperluan perubatan, tapi akan jadi berbahaya jika diambil dengan dos yang berlebihan. Biasanya, orang yang keracunan Lily of the Valley mengalami gejala jantung berdebar lebih cepat, kenaikan tekanan darah, dan kegagalan fungsi jantung.

Selain pada manusia, racun Lily of the Valley juga dapat menyebabkan kesan yang teruk jika dimakan oleh binatang, termasuk anjing dan kucing. Jika kita memiliki peliharaan anjing dan kucing, sebaiknya jauhkan mereka dari bunga ini. Sebab jika peliharan kita memakan bunga tersebut, gejala yang akan muncul adalah muntah-muntah, diare, penurunan denyut jantung, aritmia, kejang-kejang, hingga kematian.

5. Nerium oleander
Habitat bunga ini cukup tersebar di berbagai belahan dunia, biasanya terdapat di tepi sungai di atas lembah. Tak jauh berbeda dari Aconitum napellus, Nerium oleander juga mengandung racun berbahaya; dikategorikan sebagai salah satu tanaman paling beracun.

Kesan racun bunga oleander ini adalah gatal-gatal, penglihatan yang kabur, pandangan berbayang, mual-mual, diare, sakit perut, peningkatan atau penurunan degupan jantung, hilangnya nafsu makan, kelelahan, depresi, hingga kematian.

Balkoni merupakan ruang atau kawasan yang paling kurang diberi perhatian atau sering dilupakan. Sebenarnya, balkoni mempunyai banyak potensi jika anda hiaskannya. Ia boleh menjadi tempat berehat atau bersantai bersama keluarga dan rakan dihujung minggu. Jika kediaman anda mempunyai ruang balkoni, terdapat pelbagai cara untuk anda jadikannya lebih menarik da selesa. Antaranya adalah dengan menggunakan rumput tiruan atau rumput karpet.
Ia mempunyai beberapa kelebihan buat balkoni anda, antaranya;

Cara pemasangan rumput tiruan untuk ruang balkoni.
1. Kenal pasti ruang yang hendak di pasang dan pastikan ia sesuai untuk pemasangan rumput tiruan.
2. Bersihkan kawasan yang hendak diletakkan rumput tiruan daripada sebarang kotoran. Alih dan kosongkan kesemua perabot yang terdapat pada ruangan tersebut.
3. Ukur ruang balkoni anda dengan pita pengukur supaya ukuran yang dibuat lebih tepat. Selain itu, pastikan lantai anda sama rata.
4. Bentangkan rumput tiruan memenuhi ruangan yang telah ditetapkan. Dan potong lebihan rumput tiruan. Sangat mudah anda hanya perlu memotongnya menggunakan pisau pemotong.
5. Setelah mendapat bentangan yang tepat, gunakan gam dunlop untuk melekatkan rumput tiruan pada lantai. Tuang gam dan ratakan gam pada keseluruh ruang lantai. Kemudian hamparkan rumput tiruan tadi.
6. Untuk mencatikkan lagi ruang balkoni anda, letakkan batu putih seperti batu sungai pada sepanjang sudut tepi balkoni.

Mudah kan? Jangan lupa untuk selenggara dan sentiasa menjaga kebersihan balkoni untuk keselesaan berpanjangan ya. Selamat mencuba!


3 Resepi Lengkap Hormon Untuk Penggalak Tanaman Dan Buah Dari Aji-No-Moto

MSG atau Monosodium glutamate yang terkenal di Malaysia adalah dari jenama Aji-no-moto. Sejak dulu lagi memang telah banyak dibahaskan mengenai kegungaan aji-no-moto sebagai baja perangsang tanaman. Namun menurut kajian, penggunaanya secara berterusan amat tidak digalakkan kerana berupaya memendikkan usia tanaman. Penggunaan yang ideal adalah di peringkat awal untuk menggalak tanaman. Berikut     resepi baja dan hormone yang boleh dihasilakn dari aji-no-moto:

FORMULA PENGGALAK TANAMAN

Sesuai digunakan untuk semua jenis tanaman yang masih muda dan belum matang. Ia mambantu menggalakkan tumbesaran

Bahan-bahan:

1 sudu teh Monosodium glutamate
1 Sudu besar cuka kayu
5 liter Air tanpa klorin

Cara-cara:
Letakkan kesemua bahan di dalam botol dan goncangkan sehingga rata. Semburkan campuran pada keseluruhan pokok

FORMULA EM (PHOTOSYNTHETIC MICROORGANISMS)

Bahan-bahan:

1 biji telur
1 sudu makan sos ikan
1 sudu teh monosodium glutamate
1 botol air tanpa klorin

Cara-cara:
Pukul telur sehingga kembang di dalam mangkuk dan tambahkan MSG dan 1 sudu sos ikan. Kacau rata. Setelah semua bahan yang dikacau telah rata, masukkan air dan goncang. Semburkan bahan campuran pada keseluruhan daun

BAJA PENGGALAK BUNGA DAN BUAH

Bahan-bahan:

1 Sudu Kecil monosodium glutamate
1 Sudu teh Monosodium glutamate
20 liter air tanpa klorin
10cc EM  (photosynthetic microorganisms)

Cara-cara:

Larutkan semua bahan dan semburkan pada bahagian daun untuk menggalakkan penghasilan bunga yang banyak dan cepat. Dalam tempoh 1-2 minggu, pokok mula menghasilkan bunga. Manakala untuk semburan di permukaan medium tanaman, ia membantu menyuburkan medium tanaman

Bunga kertas adalah antara tanaman berbunga yang paling mudah dipelihara. Namun bagi peminat bunga kertas, saat pokok menghasilkan bunga yang padat, padu, lebat dan merimbuan adalah yang paling menyeronokkan. Ada tu, bunga lebih banyak dari daun.

Tapi macam mana pula pokok tak berbunga langsung? dah macam-macam baja dan teknik telah digunakan namun masih gagal berbunga. Adalah bunga tapi tak banyak. Pasti sedih dan anda cemburu tengok bunga kertas orang lain kan.

Jadi untuk memastikan bunga kertas anda bunga merimbun. Ini 8 perkara perlu anda lakukan:

1. Pokok bunga kertas akan tumbuh lebih subur jika ditanam di atas tanah berbanding di dalam pasu. Ini kerana keupayaan akar mencari nutrien untuk pertumbuhan pokok lebih baik.

2. Sebolehnya pindahkan pada kawasan tanah jenis sedikit berpasir. Jenis tanah ini mempunyai pori-pori kecil yang berfungsi untuk melancarkan aliran udara. Selain itu, pasir juga mampu menstabilkan kelembapan.

3. Tapi harus diingat, pokok bunga kertas tidak gemarkan tanah yang terlalu lembap dan air bertakung. Jika jaga dua perkara ini, pokok bunga kertas kita lebih panjang jangka hayatnya disertakan dengan bunga yang lebat.

4. Untuk hasil yang terbaik dedahkan ia sentiasa pada sinaran matahari terik secara langsung sepanjang hari.

5. Jangan letakkan baja organik kerana ia akan menarik perhatian semut membina sarang, sebaliknya gunakan baja kimia.

6. Jangan lupa untuk melakukan pemangkasan untuk percambahan lebih lebat, cepat dan kekal segar. Bunga pun banyak.

7. Siram dua hari sekali. Sebelum menyiramnya, pastikan permukaan tanah, baik di atas tanah atau di dalam pasu itu kering. Kalau musim hujan, tak payahlah disiram lagi.

8. Akhir sekali, cantas ranting-ranting sepanjang kira-kira 50 cm ke 60 cm dari batang pokok. Ini akan menggalakkan pertumbuhan ranting baru yang juga akan menghasilkan bunga yang lebat.

Perkara yang paling tidak disukai adalah apabila melihat pokok kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman memilih pokok tersebut disebabkan rupa bentuknya dan bukan berdasarkan kekuatan tumbuhan tersebut terhadap persekitaran. Atau pun tumbuhan banyak  musnah sekembalinya kita daripada percutian yang panjang kerana tiada orang yang menyelenggara atau menyiram tumbuhan di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang  sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca tumbuhan anda mati. Hal ini selalu terjadi kepada tumbuhan berpasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan tumbuhan yang ditanam menghasilkan bunga yang banyak, buah yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok membesar secara drastik.  Untuk mendapatkan tumbuh-tumbuhan yang sihat, pastikan ia  membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Zaman nenek moyang kita dahulu mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

MASALAH 2: SERANGAN SIPUT

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200


Aroma Romantis Buat Kediaman

Amouage telah melancarkan ‘Truly’, tambahan terbaru rangkaian produk lilin dan semburan bilik yang menjadi haruman terbaharu “Midnight Flower Collection” (Koleksi Mekar Malam). Dicipta oleh Pengarah Kreatif Amouage, Christopher Chong pada tahun 2013, Koleksi Mekar Malam yang turut termasuk rangkaian ‘Hope’, ‘Love’, ‘Happy’, ‘Smile’, ‘Joy’, ‘Sassy’ dan ‘Peace’, meraikan saat-saat kebahagiaan yang diluangkan bersama orang tersayang.

Membara dengan sifat kehangatan dan romantis, haruman ini diilhamkan oleh masa yang diluangkan di kawasan luar bandar pada hujung minggu. Dengan haruman bunga-bungaan, ‘Truly’ membuka dengan haruman Lili. Haruman utama dibentuk oleh campuran resin Benzoin dengan Cengkih untuk mencerminkan kenyamanan dan kehangatan sesebuah perapian rumah. Haruman dasar Cendana pula membawa pesona dan kehangatan hutan yang diterangi mentari ke dalam ruangan rumah.

“Saya ingin mencipta momen yang mencerminkan pengarang Jane Austen. ‘Truly’ adalah haruman seseorang wanita yang mempesonakan namun cekap mencukupi diri sendiri dalam mengarang cerita hidupnya. Diilhamkan oleh genre sastera abad ke-19 yang sarat dengan kelembutan dan keterangsangan, saya mencipta haruman rumah ini untuk menyorot saat-saat seseorang wanita yang berlembut hati duduk menyebelahi perapian rumah sementara terpsesona membaca cerita,” jelas Christopher Chong.

Lilin ‘Truly’, yang dipersembahkan dalam bekas kaca Itali merah karang berhiaskan tulisan keemasan dan putih, dirumuskan dengan lilin mineral terbaik untuk menyebarkan haruman paling kuat dan boleh menyala sehingga 40 jam. Semburan bilik pula diadun untuk menghasilkan keberkesanan maksimum dan sentuhan kemewahan di setiap bilik yang kekal selama berjam-jam.

Rangkaian produk lilin dan semburan bilik Koleksi Mekar Malam boleh diperoleh dari kedai Amouage di Muscat, Dubai, Abu Dhabi, Al Ain, Manama, Jeddah, Kuwait City, Doha, Kuala Lumpur, London, Milan dan Rome.

Setiap kali nak make over rumah dengan konsep yang berbeza, ramai beranggapan semua perabot perlu ditukar mengikut konsep yang telah ditetapkan untuk pastikan keseluruhan dekorasi menjadi. Betul tak? Sebenarnya tak perlu sampai macam tu, jika pandai mix and match dah banyak boleh jimat. Jika perabot tersebut langsung tak boleh sesuai dengan konsep dekor kediaman yang baru, apa kata kita lakukan tranformasi. Seperti laci, ia antara perabot yang orang akan fikir banyak kali sama ada perlu di beli baru atau pun tidak. Hal ini disebabkan oleh struktur laci yang masih kukuh.

Nak make over laci lama ni ada pelbagai cara, dari mudah dan yang paling susah. Kebiasaanya, kalau nak mudah boleh gunkan wallpaper sebagai kemasan baru permukaan laci. Selain itu juga, anda boleh gunakan teknik mengecat, stencil, lukisan tangan dan sebagainya. Berikut ida makeover laci lama yang boleh menjadi rujukan anda:

PKP 2.0, banyak industri diberi kelonggaran untuk beroperasi. Hal ini menjadikan, masih ramai yang terus bekerja demi kelangsungan hidup. Namun, tidak semua pekerjaan mempunyai pejabat pengurusan seperti yang berlaku pada Chee Leong. Hal ini memberi kesukaran terutamanya apabila perlu melakukan kerja atau makan kerana kerajaan melarang makan di kedai.

Atas keperluan yang mendesak, Chee Leong menghasilkan satu idea meja mobil dengan hanya menggunakan papan pemotong yang dibeli dari kedai Mr. DIY.

For us that cant work from home and not office base, during MCO we cant dine in. Most of d time we have to take away and park our car at the side to finish our food before we move to next client’s outlets. The solution is to make a mobile & slim table lo. Anyone can use the idea if you want, no need to get permission. If you can mass produce it to make some money n help others, feel free to do it. I cant be taking orders cause i dont have any tools with me at this moment.

Kenali Interior Designer wanita dunia yang dikagumi kini. IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali Interior Designer wanita ini dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.


Ini rupanya punca Sungai Simin Biru

SEREMBAN – Jabatan Alam Sekitar (JAS) Negeri Sembilan mengarahkan sebuah kilang kitar semula di kawasan perindustrian ringan Senawang di sini memberhentikan kerja-kerja pencucian plastik terpakai serta-merta setelah masyarakat setempat gempar dengan ‘fenomena air biru’.

Pengarah JAS Negeri Sembilan Norhazni Mat Sari berkata notis arahan itu dikeluarkan semalam, selepas pemeriksaan dilakukan pihaknya setelah mendapat aduan awam pada pukul 1.15 tengah hari, hari yang sama.

“Siasatan kami mendapati air biru itu terjadi akibat daripada kerja-kerja pencucian plastik terpakai yang dicemari dengan bahan pewarna. Kita telah arahkan kilang terbabit menghentikan operasi pencucian itu dan tidak lagi menerima plastik yang telah dicemari dengan bahan pewarna.

“Kilang terbabit juga telah kita arahkan supaya menyedut semula air biru itu dan proses berkenaan telah pun selesai pagi tadi dan keadaan sungai kini kembali seperti sediakala,” katanya kepada Bernama di sini, hari ini.

Beliau berkata demikian bagi mengulas mengenai kejadian air biru di kawasan perumahan Taman Tuanku Jaafar (TTJ), Senawang dekat sini yang tular di media sosial semalam.

Mengulas lanjut, Norhazni berkata fenomena air biru itu dikesan bermula daripada saluran longkang di kilang terbabit dan kemudiannya mengalir ke kawasan perumahan TTJ, seterusnya ke Sungai Simin, di sini.

“JAS juga membuat pengukuran ‘in situ’ dan mendapati tahap bacaan pH adalah neutral dan tidak berbahaya kepada masyarakat setempat. Pun begitu, kita juga mengambil sampel air biru itu untuk dianalisa kandungan sebenarnya,” katanya. – Bernama

Sumber:kosmo.com.my

Siapa yang tidak pernah makan Nando’s? Pasti semua orag pernah makan bukan. Nando’s sering dikenali dengan hidangan yang sihat dan sedap. Sekarang, mereka menumpukan kepada gaya hidup yang lebih sihat dengan kempen #GetBackOnTrack. Mulai 15 Mac, rangkaian makanan sihat bakal diperkenalkan di dalam menu baru mereka. Ianya padat dengan sumber protein, mengandungi kedua-dua pilihan lazat ayam PERi-PERi dan bebas-daging. Nando’s juga bakal bekolaborasi dengan pelbagai pusat kecergasan bagi membantu peminat kembali ke landasan yang sihat, seterusnya menjalani kehidupan yang lebih seimbang.

“Penekanan untuk menjalani kehidupan yang lebih sihat kini lebih ketara daripada dahulu. Lebih ramai orang mencari diet yang sihat dan seimbang dengan mengambil makanan yang kurang daging dan lebih sayuran namun masih mahu menitikberatkan rasa yang sedap. Kami di Nando’s sentiasa ingin memainkan peranan positif di dalam komuniti dan kami mahu katakan yang ianya adalah tidak salah jika kita kadang-kadang tersasar dari landasan gaya hidup sihat. Yang pentingnya, kita bangun kembali untuk meneruskan perjalanan tersebut. Kami rasa jika bermula dengan makanan yang sedap dan sihat, akan lebih mudah untuk capai gaya hidup yang sihat.”, kata Stephen Chew, Ketua Pegawai Eksekutif Malaysia.

Bagi memperkenalkan rangkaian menu baru mereka, Nando’s menawarkan hidangan makanan yang padat dengan protein dan bebas-daging. Menu Portobello Mushroom with Tofu Burger adalah cedawan portobello yang separa panggang dengan pilihan perasa PERi-PERi, bersama tauhu yang dibakar-panggang, digandingkan pula dengan Jem Cili istimewa Nando’s, sayuran segar dan diapit roti. Atau boleh memilih ‘wrap’ sebagai pilihan yang enak. Bagi hidangan yang lebih seimbang tetapi masih bebas-daging, Veggie Carnival Bowl tersedia sebagai pilihan. Didatangkan dengan cendawan portobello premium, Spicy Rice Nando’s yang wangi, dengan cili beggala dan bayam segar. Kesemua menu ini boleh dinikmati dengan harga kurang daripada RM20 setiap satu.

Buat pencinta ayam yang mahukan hidangan lengkap yang sihat, Nando’s menawarkan menu Happy Trio Chicken Bowl, bersama isi dada ayam yang lembut, Spicy Rice, isi jagung, bayam dan cili beggala. Atau jadikannya Ultimate Trio Chicken Bowl dengan tambahan cendawan portobello. Selain menu utama, terdapat juga hidangan pembuka selera sihat yang boleh dikongsi di dalam menu baru ini, Tofu Sticks & Dip dan kemunculan semula Portobello Mushroom Bowl.

Kembali ke landasan hidup yang sihat tidak pernah semudah ini. Di samping menyediakan makanan yang sihat, peminat Nando’s juga dapat mengikuti petua senaman serta tawaran istimewa bagi ahli gim Crossfit Pahlawan, Journey Indoor Cycling Studio, Peak Fitness and The Flow Studio. Untuk maklumat lanjut mengenai Nando’s PERi-PERi, sila layari www.nandos.com.my atau Facebook, Instagram dan Twitter @nandosmy.

IMPIANA teruja dengan kempen baru Nando’s ini, Jom serbu Nando’s ubah gaya hidup #GetBackOnTrack.

Restoran kegemaran rakyat Malaysia, apa lagi kalau bukan IKEA. Sebut sahaja IKEA pasti nampak meat ball kan. Ohhh… bukan untuk kali ini. IKEA juga inginkan rakyat Malaysia hidup sihat dengan gaya hidup yang sempurna. Segalanya bermula dari rumah. Rumah dah cantik makan pun kenalah makanan yang sihat bukan.

IMPIANA tertarik dengan konsep makanan dan hidangan yang cukup menyelerakan ini. Apa lagi boleh la cuba lepas ni.

Hidangan yang cukup mengiurkan ini semuanya berasaskan dari sayuran. Memang terbaiklah!

Nikmati hidangan yang berasaskan tumbuhan yang menyelerakan lagi berkhasiat! IKEA Malaysia kini menawarkan pilihan makanan berasaskan tumbuhan yang lazat dan berpatutan kepada semua! Menampilkan Burger Berasaskan Tumbuhan, Schnitzel Berasaskan Tumbuhan, Jejari Ikan Berasaskan Tumbuhan, Pasta Tomato Bebola Sayuran, Wrap Bebola Sayuran serta Kroisan Telur Masak Hancur dengan hidangan sampingan berasaskan tumbuhan dan salad, IKEA bakal mencetuskan satu hala tuju baharu ke arah kehidupan harian yang lebih baik dan lestari.

Dengan harga berpatutan daripada RM4.90 – RM12.90, rangkaian makanan berasaskan tumbuhan ini boleh didapati di semua Restoran IKEA Malaysia. Hidangan-hidangan lazat ini boleh dinikmati melalui makan di restoran, bawa pulang, atau Perkhidmatan Pesan & Ambil IKEA Food.

Pelancaran menu baharu ini mencerminkan usaha IKEA Malaysia untuk menawarkan makanan yang sihat, lestari dan berpatutan kepada orang ramai, selain membangkitkan selera mereka dengan suntikan ciri kelainan. Oleh sebab makanan merupakan keperluan kita semua, kita harus lebih peka terhadap pilihan makanan kita bagi melindungi alam sekitar. Kini, anda dapat mengorak langkah ke arah bumi yang lebih hijau secara mudah dengan memilih makanan berasaskan tumbuhan yang lazat, berpatutan, lagi berkhasiat!

Ingin menikmati makanan lazat sambil menyumbang? Pastikan anda membeli Kombo Hari Makanan Sedunia dari 16 hingga 31 Oktober 2021 yang termasuk Schnitzel & Sup Cendawan berasaskan Tumbuhan pada harga RM12.90. Bagi setiap kombo yang dijual, sebanyak RM2.00 akan disalurkan kepada HOPE Worldwide Malaysia bagi membiayai program pengagihan makanan.

Semua barangan makanan berasaskan tumbuhan ini akan kekal dalam menu IKEA, kecuali Burger Berasaskan Tumbuhan yang hanya tersedia untuk waktu terhad hingga 31 Oktober 2021.

Anda adalah apa yang anda makan. Teruskan langkah dalam mengamalkan pemakanan berasaskan tumbuhan dalam kehidupan harian anda! Makanan yang mesra bumi pastinya baik untuk kesejahteraan anda. Untuk maklumat lanjut tentang menu makanan berasaskan tumbuhan IKEA, layari: IKEA.my


Cara Aktivkan Internet Percuma 1GB Sepanjang Tempoh PKP

Pada minggu lalu, pihak kerajaan telah mengumumkan berita baik buat pengguna internet seluruh tanah air dimana setiap pengguna pascabayar dan prabayar berpeluang menerima internet percuma 1GB bermula jam 8 pagi sehingga 6 petang bermula 1 April sehingga tempoh Perintah Kawalan Pergerakan (PKP) tamat.

Insentif yang diumumkan pihak kerajaan nampaknya hadir cara penebusan berbeza buat setiap syarikat telekomunikasi. Pada kali ini kami ingin kongsikan kepada anda cara menebus internet percuma 1GB daripada syarikat Maxis, Celcom, Digi, U Mobile, ONEXOX dan Tune Talk.

Buat para pengguna Maxis, anda boleh dapatkan internet percuma 1GB dengan memuat turun MyMaxis, MyMaxis Biz, Hotlink Flex atau Hotlink RED mengikut pelan dan pilih 1GB daily pass.

Celcom ternyata hadir sebagai satu-satunya syarikat telekomunikasi yang tidak meletakkan sebarang syarat dimana pengguna Celcom boleh terus mengakses internet 1GB tanpa perlu mengaktifkannya.

Pengguna boleh mengaktifkan internet percuma ini dengan memuat turun MyDigi serta memilih pilihan internet percuma yang tersedia dalam aplikasi.

U Mobile menawarkan dua cara mengaktifkan internet percuma 1GB dengan mengikut pelan anda. Buat pengguna prabayar, anda boleh dail *118*6# kemudian pilih special offer. Pengguna pascabar perlu mendail *118*7# seterusnya memilih special offer.

Pengguna OXEXOX boleh menebus internet percuma 1GB dengan memuat turun aplikasi ONEXOX Black atau dengan mendail *150#.

Pengguna Tune Talk pula hanya perlu SMS STAYHOME ke talian 2222 untuk mengaktifkannya. Mudah bukan?

Diharap perkongsian ini dapat membantu anda tidak kira pengguna prabayar mahupun pascabar dalam mengaktifkan internet percuma sempena musim PKP yang sedang berlangsung ini.

Tip pilih kontraktor sebelum bina/ubah suai rumah, elak rugi dan tertipu dengan janji manis. Sebelum membina atau mengubah suai rumah, ada beberapa perkara yang anda perlu pastikan bagi mengelakkan kerugian akibat kontraktor bermasalah.

Penting ada perjanjian antara pemilik rumah dan kontrakor. Ia bertujuan bagi melindungi hak pemilik rumah sekiranya berlaku masalah.

Perjanjian ini juga boleh dijadikan sebagai rujukan sekiranya berlaku keraguan atau pertelingkahan, serta boleh dijadikan bukti atau dokumen sah disisi undang-undang. Membina atau mengubahsuai rumah memberikan satu kepuasan namun ia juga boleh mendatangkan sengsara jika tidak kena caranya.

Apabila hendak memilih kontraktor, pilihlah kontraktor yang memberi sebutharga lengkap ada spesifikasi. Bukan harga pukal atau lumpsum.

1. Sebutharga adalah setiap kerja yang dilakukan, diterangkan dengan jelas skop kerja tersebut, bagaimana kerja tersebut dijalankan, siap dengan sukatan ukuran berapa banyak atau berapa luas kerja itu dilakukan. Dalam bahasa industri, kita sebut spesifikasi.

2. Ini supaya tuan rumah pun mudah untuk periksa sendiri harga yang dicaj itu sama dengan harga yang ditawarkan dalam sebutharga dan setanding dengan kerja yang dilaksanakan kontraktor.

3. Contohnya jika minta tukar pintu baru.

Kontraktor yang beri harga ikut spesifikasi akan beri sebutharga seperti berikut:
— Membuka pintu lama, membekal dan memasang pintu nyatoh saiz xxxxxxx di ruang bilik tidur utama lengkap dengan sistem kekunci – 1 unit RM200.

4. Sekiranya dia beri sebutharga – Lumpsum RM200.00, tuan rumah berisiko menghadapi situasi begini:

“Incik, pintu lama mahu buka ke?”
Tuan rumah jawab, iye, bukalah.
“Incik, pintu lama ini mahu simpan atau mahu buang?”
Tuan rumah jawab, iyelah, takkan nak simpan pulak.
“Incik, ini pintu mahu pasang kunci biasa atau kunci terbaikkkkk?”
Tuan rumah jawab, mestilah yang terbaiiikkkkk.

5. Kemudian tuan rumah terpaksa pula menghadapi bil yang dikeluarkan RM500.00 untuk tampung harga berikut.

Harga buka pintu lama – RM100.00
Harga sewa lori buang pintu lama – RM100.00
Harga pasang pintu baru seperti dalam sebutharga – RM200.00
Harga pasang sistem kekunci spec terbaikkkkkk- RM100.00
Jumlah RM500.00
Mahu tak mahu terpaksalah bayar.

6. Sekiranya dalam perbincangan secara lisan, kontraktor telah terangkan kerjanya secara detail. tentang harga yang diberinya adalah meliputi kerja-kerja yang lengkap, minta juga perincian kerja itu dituliskan dalam sebutharga.

7. Apabila ada sebutharga bertulis, sekiranya ada pertikaian, nak viral ke, buat aduan polis ke, masuk tribunal ke, saman ke, sekurangnya ada sebutharga bertulis sebagai bukti.

Bila sudah bergaduh dan tiada benda bertulis, masa itulah masing-masing akan tuduh menuduh satu sama lain. Masa nak kerja cakap lain, bila dah setuju kasi kerja cakap lain pula. Masa nak harga diskaun, setuju tak pasang itu ini, bila dah siap, bising kerja tak lengkap takde itu ini.

8. Bergaduh dan tuduh menuduh ni, bukan sahaja menimbulkan sakit hati, silap-silap boleh tambah dosa kerana mengada-adakan benda yang tiada. Lebih berdosa, bila terngumpat di belakang pula.

Cat Dinding Rumah Mengelupas . Selepas kediaman terendam lebih dari 2 hari, sudah pasti catnya mula mengelupas selepas banjir surut. Jangan gelabah terus nak cat semula dinding yang rosak. Nanti tak sampai beberapa hari, dah mengelupas semula. Tak nak membazir dan elak melakukan kerja yang sia-sia, ini langkah-langkah yang perlu anda lakukan untuk mengecat semula dinding lembap yang dah mengelupas

Bersihkan terlebih dahulu dinding anda dari sebarang kotoran. Selesai, kupas atau singkirkan semua lapisan cat lama. Boleh guna water preasure atau kikis dengan scrap. Hal ini membantu cat baru yang dialis dapat diserap dan lekat sempurna pada permukaan dinding

Sebaiknya beri masa 1-2 minggu untuk dinding yang terendam air tadi kering sepenuhnya.

Selesai menyingkirkan lapisan cat pada dinding, gunakan kertas pasir untuk menghaluskan permukaan yang kasar. Disamping itu juga, teknik ini juga dapat menanggalkan lapisan cat degil yang sukar ditanggalkan. Teknik ini dapat memastikan dinding anda dalam keadaan kemas dan sedia meneriam cat baru. Secara tidak langsung, ia dapat memberi kesan cat yang lebih cantik dan kemas

Langkah terakhir membersihkan tembok atau dinding yang mengelupas adalah dengan cucian menggunakan air. Bukan cuci beria-ia, cukup sekadar menggunakan kain lembap bagi menyingkirkan kotoran yang tersisa terutamanya habuk yang terhasil disebabkan dinding yang digosok mengunakan kertas pasir. Selesai dicuci dengan air, biarkan dinding kering sepenuhnya sekurang-kurangnya 3-4 jam

Selesai dinding kering sepenuhnya, proses mengecat boleh lah dilanjutkan. Permulaan proses mengecat, cat asa atau dasar perlu dilakukan. Pilih cat asas yang kurang kandungan kapur nya atau Alkali Resisting Primer untuk memastikan lapisan cat yang kedua dapat lekat sepenuhnya. Pastikan cat asas disapu sepenuhnya dan rata hingga menutupi pori dinding

kebiasaanya, cat asas mengambil masa 3 jam untuk kering sepenuhnya. Selesai kering, bolehlah disapukan warna cat yang menjadi piliha. Pastikan anda menggunakan roller untuk permukaan mendatar yang luas dan berus bagi kemasan bersudut sempit atau kecil. Lakukan teknik mengecat dari atas ke bawah. Dan pastikan, ketika sapuan cat pada berus atau roller tidak kering. Jika terlalu kering, ia akan meninggalkan kesan tekstur yang tidak menarik. Jika perlu, cat berwarna perlu di lapiskan lagi sekali selepas lapisan pertama kering sepenuhnya untuk mendapatkan kesan warna yang lebih menarikCat Dinding Rumah Mengelupas

Gazebo, pergola dan patio adalah antara elemen yang memainkan peranan penting dalam dekorasi sesebuah laman. Ia menjadi ruang santai atau outdoor social space bagi pemilik malah buat tetamu yang hadir. Namun, ramai beranggapan untuk memiliki sebuah struktur pergola atau patio memerlukan belanja yang besar. Sebenarnya, anda punya pilihan dengan membina sebuah ruang santai super ringkas namun selesa. Berikut, IMPIANA kongsikan beberapa idea patio bajet:


Cara Pantas Pilih Rekaan Dapur Sempit

Biar dapur kecil asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

Warna kena nampak cantik dan tak bosan. tak pe sesekali anda boleh bermain dengan warna terang. Bukan sekadar nampak cantik, tapi nak nampak selesa dan tak resah bila berada di dalamnya.Tidak kira pastel atau terang yang penting anda happy bila lihat dapurnya.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

Bagi anda yang berhasrat untuk melakukan perubahan terhadap konsep dekorasi hiasan dalaman rumah yang sedia ada kepada bertemakan konsep ‘Scandinavian’, ada beberapa perkara yang wajib anda tahu sebelum melakukan transformasi tersebut terutamanya dari segi pemilihan aksesori.

Seperti umum mengetahui, bagi mendapatkan hasil dekorasi hiasan dalaman rumah yang berkonsepkan ’Scandinavian’ ini, harus menggunakan pemilihan aksesori khas dengan tema tersebut.

Maka oleh itu, pemilihan aksesori untuk dekorasi hiasan dalaman berkonsepkan ’Scandinavian’ ini harus betul dan bersesuaian dengan tema yang telah dipelopori oleh negara di Sweden, Denmark dan Norway.

Jadi mari kita lihat senarai antara aksesori yang wajib ada bagi menyempurnakan hasrat anda untuk mendapatkan hasil dekorasi hiasan dalaman rumah yang berkonsepkan Scandinavian ini.

1.PASU SERAMIK (Ceramic Vase)

2.MANIK KAYU (Wood Bead)

3.LUKISAN BERCORAK ABSTRAK GEOMETRI (Wall Frame Painting)

Foto Sumber: Carian Pinterest

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.

DIY ‘hallway’ ala hotel, nampak macam mahal tapi mampu milik. Bagi yang berkemampuan, tentu tiada masalah. Boleh sahaja upah untuk mendapatkan halsil seperti yang diharapkan.

Bagaimanapun bagi mereka yang mempunyai bajet yang sedikit terhad namun masih ingin ‘memcantikkan’ kediaman mengikut cita rasa yang diinginkan, anda boleh sahaja membuat sendiri. Hanya beli barang-barang yang diperlukan dan kemudian anda bolehlah mula berkarya.

Hasil DIY hallway ala hotel. Semua buat sendiri dengan husband. Nampak macam mahal tapi mampu milik. Kita transform jadi mewah.

Saya tukang design, cari idea, measuring, cari barang, buat kira-kira dan tukang pasang. Suami potong kayu dan cat. Sepakat membawa berkat. (Semua deko di dinding hasil kami bertukang berdua).

Tak sangka deko bajet DIY tapi “Luxury Look” dapat perhatian ramai. Ramai tanya wall art frame (4 biji frame) tu beli kat mana? Saya tak beli. Semua saya buat sendiri. Cantik memang cantik tapi makan masa yang lama nak siapkan 1 frame tu. 5-7 hari baru siap. Tahap kesabaran kena tinggi tapi hasilnya boleh tidur sambil berguling.

Tip:

*Nak nampak rumah mewah, guna lampu yang betul. Pencahayaan yang baik sangat penting untuk naikkan seri dekorasi rumah. Rancang dengan baik pencahayaan. Tak semestinya mahal baru mewah. Mulakan dengan lampu/pencahayaan.

*Lampu di rumah saya semuanya kombinasi di antara lampu Warm White dan Cool White untuk nampak mewah dan kena pada color scheme dan tema Modern Minimalist.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Kita semua pasti pernah menghadapi situasi di mana tetamu datang secara mengejut dan tiba-tiba tanpa memberitahu tuan rumah lebih awal. Sehinggakan tak cukup masa nak mengemas dan bersihkan kediaman untuk menyambut tetamu.
Tapi anda jangan risau, kali ini IMPIANA ingin kongsikan cara mudah untuk anda bersihkan rumah dalam masa 15 minit sahaja!

Anda perlukan :

Dalam situasi begini, adalah menjadi satu kelebihan jika anda mempunyai ruang penstoran khas untuk kesemua alatan pembersihan. Proses pembersihan akan lebih mudah dan tentunya cepat kerana anda sudah tahu dimana letaknya alat-alat yang diperlukan tanpa perlu membuang masa.

Langkah-langkah :


Tip-Tip Kalau Nak Elak Dari Kegelapan Dalam Rumah

Sekarang ini kalau kita lihat, tengah musim hujan dan ribut. Bila sudah musim-musim hujan ini, kilat dan guruh sering ada. Haa mula lah ada sesetengah rumah blackout atau tiba-tiba tiada ada elektrik. Tetapi adakah anda tahu, rumah kita bila tiba-tiba blackout, bukan sahaja disebabkan guruh atau kilat yang kuat? Ia boleh jadi puncanya datang dari perkara lain. Hari ini, saya akan memberitahu anda, apakah sebab-sebab rumah atau bangunan tiba-tiba terjadinya blackout.

ADA BARANGAN ELEKTRONIK YANG SUDAH ROSAK

Barang-barang elektronik yang rosak itu, boleh jadi ketuhar, cerek elektrik, extension atau benda benda yang lain. Jika kita masih gunakan barangan yang rosak itu walaupun hakikatnya sudah tahu ia rosak, maka sebab itu ia boleh terus trip satu rumah dan menyebabkan blackout.

SERANGGA ATAU BINATANG YANG MENGANGGU PADA WIRING DAN PEPASANGAN ELEKTRIK

Selalunya binatang atau serangga yang dimaksudkan ini adalah semut, tikus atau anai-anai. Paling bahaya apabila ada wayang yang sudah terkeluar dan ia boleh mengakibatkan kebakaran jika ia terkena pada air.

KOTAK SUIS UTAMA(DB) DAH ROSAK

Selalunya kes sebigini berlaku, bila rumah yang kita menetap itu sudah lama dan kotak suis utama tersebut sudah lebih dari 10 tahun. Bila ia sudah lama, ia akan kerap rosak dan menyebabkan rumah jadi blackout. Seperti manusia juga, bila yang sudah berusia, akan selalu sakit.

Jadi, itulah dia sebab-sebab yang lain yang boleh mengakibat rumah tiba-tiba blackout selain daripada kilat dan petir. Cuma saya berharap, anda semua berhati-hati selepas ini berkenaan dengan elektrik dan elektronik ini.

Sumber: Facebook: FAFIQ Electical Service

Pemilik rumah ini berkongsi kisah dan barang dekor yang dibelinya secara atas talian sewaktu PKP 1 yang lalu. Masuk rumah baru adalah satu cabaran yang menyeronokkan kerana kita akan mempunyai rasa excited untuk mencantik rumah. Tapi bila musim PKP kedai dekor, kedai perabot semuanya tutup. Nak duduk dalam rumah tak siap dekor mesti rasa bosan dan tak seronok. Jadi Ezzatul Ameera berkongsi cara beliau cantikkan rumah dengan hanya membeli barang dekor atas talian.

“Saya berpindah masa PKP 1. Cabarannya semua barang kena beli online. Termasuk barang-barang elektrik Sikit-sikit lama-lama makin complete rumah ni, Alhamdulillah. Saya share kan sedikit barang yang saya beli murah-murah saja di Shopee buat idea untuk anda semua ni yang nak dekor-dekor rumah semasa PKP. Semoga bermanfaat ye”.

Hikmah sebalik PKP ni rumah pun cantik hati pun senang, poket pun jimat. Inspirasi sungguh rumah milik Ezzatul Ameera ini.

Kredit: Ezzatul Ameera

Naratif Katalog Alam harus peka terhadap pluraliti alam, namun terarah untuk membingkai momen dan metafora yang mengelilingi latar tropis; ini adalah tempat bagi pendaki untuk berehat, bermeditasi, dan memperluas wataknya sebagai gazebo ke menara pemerhatian di tengah-tengah hutan tropika. Reka bentuknya juga melengkapkan sekitarnya, cara di mana orang mengalami gazebo adalah yang terpenting.

Diliputi dalam rimbunan tebal, gazebo berdiri sebagai analogi geometri untuk memprovokasi interaksi dan renungan melalui artikulasi pengumpulan dan satah. Dengan panggilan ringkas untuk gazebo seluas 9 meter persegi, cadangan itu terdiri daripada 3 bingkai kotak yang saling berkait secara menegak dalam membuat platform bertingkat untuk menyesuaikan keadaan laman landai secara topografi. Konfigurasi pembingkaian gazebo dinyatakan secara menegak yang membolehkan orang ramai menikmati pemandangan kanopi tropika yang sebaliknya tidak dapat diakses.

Ketinggian di antara platform berbeza-beza dengan beberapa ruang memerlukan orang dewasa untuk bebek dan mendekati dengan berhati-hati sementara kanak-kanak dapat bermain dengan bebas di tempat-tempat ini. Dengan had peruntukan ruang, platform adalah elemen penyesuaian yang berfungsi sebagai meja untuk membaca, tempat duduk kantilever di sepanjang lereng, kotak meditasi dan tangga kucing sebagai kiasan rumah pokok di hutan.

Oleh kerana laman ini terletak jauh di hutan tropis, bahan binaan gazebo semuanya dibawa dengan tangan dan dipasang di lokasi untuk mengurangkan sebarang gangguan pada keadaan yang ada dengan setiap pokok dan tanaman ditandakan dan dipelihara dengan teliti.

Kredit: Arkitek Garis

Lokasi: Taman Tugu, Kuala Lumpur

Biar dapur kecil asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

Warna kena nampak cantik dan tak bosan. tak pe sesekali anda boleh bermain dengan warna terang. Bukan sekadar nampak cantik, tapi nak nampak selesa dan tak resah bila berada di dalamnya.Tidak kira pastel atau terang yang penting anda happy bila lihat dapurnya.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.


Tampak Lebih Unik & Comel, Pengikat Langsir Ini Sangat Sesuai Untuk Bilik Anak-Anak!

Sekiranya anda sedang menghias bilik anak-anak dan mahukan sesuatu yang lebih unik, anda disarankan untuk mengunakan pengikat langsir yang comel ini.

Pengikat langsir ini sememangnya tampak sangat unik kerana ia datangkan dengan pelbagai bentuk haiwan yang sangat comel seperti beruang, musang, harimau, zirafah dan banyak lagi.

Dengan pelbagai warna serta reka bentuk yang comel dan menarik, sudah pasti ia akan menambat dan membuatkan hati anak-anak anda berasa ceria keriangan.

Jadi, pengikat langsir ini sememangnya amat sesuai dan boleh dijadikan sebagai pelengkap aksesori bilik anak-anak anda yang pastinya!

Bukan itu sahaja, harga yang dijual adalah sangat berpatutan serendah dari RM35 sahaja untuk sepasang pengikat langsir yang comel ini.

Sumber: Facebook Pemburu Tiket Murah

Penggunaan plastik di Malaysia ini, sangat kerap digunakan kerana kita boleh lihat sekarang ini, sekecil-kecil barang yang dibeli pun, mahukan plastik.  Tapi, itu bukan apa yang saya ingin cakapkan pada hari ini.  Tahukah anda? Di dunia ini ada bermacam-macam jenis plastik yang anda tidak tahu.  Plastik dibahagikan kepada 7.  Iaitu:

SPI 1: Polietilena Terepthalate (PETE atau PET)

SPI 2: Polietilena Ketumpatan Tinggi (HDPE)

SPI 3: Polivinil Klorida (PVC)

SPI 4: Polietilena Ketumpatan Rendah (LDPE)

SPI 5: Polipropilena (PP)

SPI 6: Polistirena atau Styrofoam (PS)

SPI 7: Lain-lain (termasuk: polikarbonat, polylactide, akrilik, acrylonitrile butadiene, styrene, gentian kaca, dan nilon).

Jadi, mari saya terangkan, apa fungsi-fungsi 7 jenis plastik ini.

Polyethylene Terepthalate,

ialah salah satu polimer yang paling banyak digunakan di dunia. Walaupun 96 peratus botol plastik yang dikeluarkan di Amerika Syarikat adalah daripada jenis PETE, hanya 25 peratus telah dikitar semula. Plastik gred SPI 1 ini menyerap bau dan perisa daripada makanan dan minuman yang disimpan di dalamnya sekali-sekala. Plastik PETE sering digunakan dalam botol air mineral, botol minyak, dan botol jernih. Plastik jenis ini tidak boleh digunakan lebih daripada sekali.

Plastik yang paling kerap dikitar semula ialah polietilena berketumpatan tinggi (HDPE). Ia tahan kepada suhu panas dan sejuk kerana sifatnya yang keras dan kukuh. EPA menganggarkan bahawa 12 peratus daripada HDPE akan dikitar semula setiap tahun. Bahan HDPE asal telah digunakan dalam sistem paip.

Plastik kategori SPI 2 ini diperbuat daripada polietilena berketumpatan tinggi. Walaupun plastik ini boleh diterima untuk digunakan, ia tidak boleh digunakan semula untuk mengisi makanan atau minuman. Kebanyakan plastik HDPE digunakan dalam pembuatan botol detergen, syampu, gel mandian dan barangan kosmetik lain.

PVC ialah bentuk plastik yang paling kurang dikitar semula, menyumbang kira-kira 1% daripada jumlah kitar semula tahunan. PVC dikelaskan sebagai bahan toksik kerana ia mengandungi sejumlah bahan kimia yang berbahaya kepada kesihatan manusia dan alam sekitar. Plastik PVC digunakan untuk membuat paip plastik, lantai, dan produk lain.

Polietilena Ketumpatan Rendah (LDPE) menyumbang 56% daripada jumlah pengeluaran plastik. Plastik LDPE digunakan untuk membuat beg membeli-belah, beg plastik, bekas makanan dan bekas pakai buang. Plastik jenis ini tidak boleh digunakan untuk mengisi makanan atau minuman.

Polipropilena (PP) Hanya 3% daripada plastik PP dikitar semula di Amerika Syarikat. PP ialah bentuk plastik kedua paling biasa digunakan di seluruh dunia. Ia adalah salah satu termoplastik paling lentur yang ada. Walaupun PP lebih kuat daripada PE, ia mungkin masih fleksibel. Plastik PP adalah berpatutan, fleksibel, tahan haba dan tahan asid.

Plastik PP digunakan dalam pelbagai barangan, termasuk peralatan makmal, bekas makanan, dan alat ganti kereta. Kerana ketahanannya, plastik jenis PP boleh digunakan semula berkali-kali dan merupakan bentuk plastik yang sesuai untuk mengisi makanan dan cecair lebih daripada sekali, sama seperti Tupperware.

PS (Polystyrene atau Styrofoam) PS adalah bahan ringan yang mudah dibentuk. PS mempunyai pengaruh yang berbahaya kepada alam sekitar dan menjejaskan lebih banyak hidupan marin kerana ia mudah larut dan ditemui di lokasi pantai. Bahan kimia ini telah terbukti memberi kesan kepada kesihatan otak, sistem pembiakan, dan penyakit sistem saraf, antara lain. Plastik PS digunakan secara meluas dalam bekas makanan Styrofoam, bekas makanan pakai buang dan aplikasi lain. Kerana kesan yang mungkin terhasil daripada tindak balas plastik, penggunaan berulang harus dielakkan.

Bentuk plastik pelbagai (Miscellaneous Plastics) termasuk polikarbonat, polilaktida, akrilik, akrilonitril butadiena, stirena, gentian kaca dan nilon. Kebanyakan jenis plastik ini digunakan dalam produk rumah dan peralatan teknologi setiap hari.

Plastik boleh berguna, tetapi penggunaannya yang meluas mesti diselia dan diurus dengan berhemat dan betul. Pengguna harus dimaklumkan tentang plastik dan kegunaannya supaya mereka boleh membuat keputusan termaklum tentang mencari alternatif lain atau mengitar semula plastik untuk mengehadkan penggunaannya. Untuk mengekalkan dan melindungi kelestarian alam sekitar, semua orang harus lebih peka dan mengambil pendekatan termaklum terhadap pengurusan plastik.

Jadi, anda itu adalah jenis-jenis plastik yang anda perlu tahu. Selepas ini, kalau beli plastik, pasti anda akan tahu jenis-jenis nya dengan mudah. Baiklah itu sahaja daripada saya dalam menerangkan tentang plastik-plastik. Terima kasih.

Sumber: Majalah Sains

Islam setiap sisinya punya adab. Tidak kira ketika di tandas mahupun tidur, semuanya punya adab tersendiri. Adab yang tersedia bukan lah susah untuk dilakukan. Ia bertujuan menjadikan hidup lebih teratur.

Masak nas pun punya adap. Seperti yang di kongsikan di dalam website kataustaz.com. terdapat 7 adap memasak nasi. Antaranya:

1. Pastikan anda dalam keadaan bersih dan sebaiknya ketika memasak nasi. Satu hal lagi, pastikan anda dalam keadaan tenang dan tidak marah. Ia bertujuan mengelak anda memasak dalam keadaan terburu yang akhirnya mengundang masalah lain pula

2. Gunakan tangan kanan ketika mencuci beras. Walaupun anda seorang yang kidal, usahalah untuk mencuci dengan menggunakan tangan kanan.

3. Cucian dilakukan dalam putaran arah lawan jam atau pusingan tawaf. Kita memang dianjurkan melakukan apa pun pusingan sama ada menyapu ubat, memasak dan sebagainya mengikut pusingan tawaf

4. Sambil membasuh beras bacalah “Laisa la ha min dunillahi katsyifah” maksudnya “Tiada penyembuhan selain daripada Allah”

5. Ulangi membasuh beras sebanyak tiga kali atau selepas anda yakin beras sudah bersih.

6. Sambil membasuh beras itu berselawat dan amalkan doa: “Segala puji bagi Allah yang telah memberi kami makanan yang lebih baik darinya.” – At-Tarmizi

7. Satu lagi doa yang bagus diamalkan ketika membasuh beras adalah “Ya Allah, lembutkan hati kami untuk faham agama-Mu sebagaimana Engkau lembutkan beras ini sehingga menjadi nasi.”

Dapur kaca meletup, elak lakukan perkara ini untuk keselamatan diri. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.


Dekorasi Rumah Persinggahan Biarlah Ringkas, Barulah Selesa Bila Berkumpul Bersama Keluarga

Dekorasi rumah persinggahan biarlah ringkas, barulah selesa bila berkumpul bersama keluarga. Walaupun hanya rumah persinggahan tentunya bab dekorasi tidak boleh diabaikan sama sekali.

Jadikan rumah persinggahan seperti ‘istana’ bila anda menjejakkan kaki ke situ. Aspek keselesaan menjadi keutamaan. Dengan cara ini, anda dan ahli keluarga akan berasa nyaman dan seolah-olah tidak mahu berganjak dari situ.

Menurut pemilik kediaman, rumah itu hanya diduduki apabila dia bercuti dan pulang ke kampung sahaja. Rumah itu mengambil masa selama enam tahun untuk disiapkan atas faktor kewangan. Hanya apabila ada bajet, barulah pemilik kediaman menyambung kerja-kerja pembinaan rumah.

Tatkala kekurangan wang, pemilik kediaman akan berhenti seketika sebelum menyambung semula kerja-kerja pembinaan. Akhirnya rumah tersebut siap sepenuhnya pada tahun lepas. Pemilik kediaman masih lagi dalam mood menghias. Ada banyak ‘list’ perabot-perabot yang diimpikan untuk dimiliki.

Lewat ini, seluruh dunia digemparkan dengan penularan virus COVID-19 yang boleh menyebabkan jangkitan pada saluran pernafasan.

Dengan bilangan kes yang kian meningkat saban hari, rakyat Malaysia dilihat semakin panik dan bimbang dengan keselamatan mereka. Dek kerana paranoid dengan virus COVID-19 ini, pelbagai langkah pencegahan yang tidak perlu pun kita ikut. Antaranya adalah pemakaian topeng muka dan sarung tangan ketika keluar membeli keperluan.

Tahukah anda, topeng muka hanya perlu dipakai oleh mereka yang tidak sihat sahaja. Manakala pemakaian sarung tangan untuk menghindar dari jangkitan virus adalah tidak efektif sama sekali.

To Glove Or Not To Glove?

Pemakaian gloves (atau sarung tangan) cukup popular bila saya keluar membeli barang keperluan rumah. Persoalannya, adakah memakai gloves efektif dalam mengelakkan terkena jangkitan COVID-19?
Jawapannya TIDAK, MALAH IA LEBIH BERBAHAYA.

“Sebab ape pulak doc? Bile pakai gloves takdelah kulit jari kita sentuh virus tu”. Secara teorinya betul apa yang anda fikirkan tapi secara praktikalnya tidak.

Ada dua sebab:

1. Sarung tangan atau gloves boleh menjadi pengangkutan untuk penyebaran virus.
Contohnya anda beli groceries sambil pakai gloves then dengan gloves yg sama anda bukak pintu kereta, pegang stering, singgah pam minyak kejap & akhirnya buka tombol pintu rumah sebelum anda buang gloves tu. Kalau lah ada virus pada awal2 anda beli groceries tu tak ke dari supermarket, sekarang virus tu dah ada dalam kereta anda, di pam minyak & akhirnya di rumah anda?

2. Apabila anda pakai gloves somehow anda tak akan basuh tangan dengan lebih kerap yelah sebab mesti anda fikir “selamat dah tangan aku dalam perlindungan gloves ni takyah dah aku basuh tangan” & jika membasuh tangan ini tak dapat dijadikan “habit” bayangkan apa akan berlaku sekiranya anda kehabisan gloves? Sentuh sana sini & tak basuh tangan sebab yelah tiada “habit” itu. Sedangkan jika anda tak pakai glove, anda akan kerap mencuci tangan/ hand sanitize. Lepas beli groceries hand sanitize, lepas isi minyak hand sanitize, sebelum bukak pintu rumah hand sanitize bukankah lebih selamat? Leceh kena hand sanitize sokmo? Sebab tu lah kerajaan suruh duduk rumah!

In a nutshell amalkan nasihat WHO (World Health Organization) yang ternyata lebih efektif, mudah & murah ini:

1) KERAP BASUH TANGAN ANDA DENGAN AIR & SABUN/ HAND SANITIZER
2) ELAKKAN DARIPADA MENYENTUH MUKA ANDA
3) JAGA JARAK ANDA DARIPADA ORANG LAIN SEKURANG-KURANGNYA 1 METER
Tambah satu lagi nasihat daripada kerajaan kita
4) DUDUK RUMAH IKUT PERINTAH

Hai, Kembali bersama saya lagi dalam memperkenalkan tentang jenis-jenis soket dinding yang ada di dunia ini. Hari ini, saya akan tunjukkan lagi tentang beberapa sahaja jenis soket dinding lagi, tapi tidak semua ya. Hahahaha. Baiklah, di artikel yang lepas, saya telah menunjukkan soket dinding jenis A, E dan juga G. Hari ini pula, saya akan kenalkan kepada anda semua, jenis soket I, N dan juga O. Mari, kita saksikan.

JENIS I

Soket jenis I ini, ia unik sedikit kerana ia boleh mempunyai 3 atau 2 pin. Jadi, maksudnya di sini, mungkin plug yang digunakan di soket ini, boleh jadi ia ada 3 pin atau 2 pin. Akan tetapi, setiap pin ini mempunyai perbezaannya, iaitu, 3 pin mempunyai ground manakala 2 pin tidak mempunyai ground. Voltage yang digunakan adalah 220 sehingga 240 V dan plug jenis I sahaja yang sesuai untuk soket dinding jenis I ini. Dan juga, soket ini, hanya ada di Australia, New Zealand, China dan juga Argentina.

JENIS N

Soket ini popular di Brazil dan Afrikan Selatan dan ia mempunyai 3 pin. Soket ini juga ada ground dan voltage yang digunakan 100 sehingga 240 V. Soket ini juga hanya untuk plug yang jenis N juga.

JENIS O

Soket jenis O, adalah soket yang terakhir dalam label dan Cuma satu negara sahaja yang ada soket ini, iaitu, Thailand. Soket jenis O ini juga mempunyai 3 pin dan ground. Plug yang sesuai untuk soket ini, boleh juga plug jenis C dan O. Kalau anda nak tahu, plug jenis O ni boleh untuk soket jenis C, E dan F juga tapi tidak digalakkan kerana ia tidak selamat. Tambahan lagi, voltage yang digunakan adalah 220 sehingga 240 V.

Di website tersebut, anda boleh lihat lagi banyak jenis-jenis soket yang pelik-pelik. Hahahaha. Baik, itu sahaja daripada saya, terima kasih.

Memiliki sebuah rumah saiz berkeluasan yang kecil dan terhad, bukan satu penghalang untuk anda memiliki dekorasi kediaman yang cantik.

Ini kerana, dengan pemilihan dekorasi dan susunan perabot yang betul, anda juga boleh membuatkan ruang dalaman rumah yang kecil tampak menarik walaupun dengan pengayaan yang serba ringkas.

Mari kita lihat bersama hasil dekorasi yang telah ditonjolkan kediaman berkeluasan 700sqft ini untuk dijadikan sebagai sumber inspirasi kepada anda semua.

Pemilik kediaman telah memilih rona coklat terang dan gelap sebagai warna pilihan dekorasi ruang dalaman rumah. Di samping itu, pemilihan perabot warna hitam telah dijadikan sebagai pilihan bagi melengkapkan lagi dekorasi tersebut.

Dekorasi ruang dalaman kediaman ini kelihatan seperti berkonsepkan ala ‘Industrial Minimalist’ dan hasilnya nyata tampak sangat menarik dan kemas.


Bila Kontraktor Minta Bayaran Penuh, Hati-hatilah Pemilik Kediaman Yang Nak Buat Renovasi

Bila kontraktor minta bayaran penuh/hampir penuh, hati-hatilah pemilik kediaman yang nak buat renovasi. Jangan sesekali terpedaya dengan pelbagai janji manis kontraktor yang anda sedang berurusan.

Kes-kes melibatkan penipuan kontraktor di Malaysia sebenarnya tidak baru dan muncul saban tahun. Rata-rata mangsa kes penipuan kontraktor ini adalah ‘first-timer’ dalam pembinaan dan pengubahsuaian rumah. Mereka tiada pengalaman dan ilmu yang betul dalam proses membina dan mengubahsuai rumah.

JANGAN BAYAR LUM SUM

Dalam industri pembinaan dan pengubahsuaian, anda tak perlu bayar secara lump sum kepada kontraktor.

Sebaliknya, bayarlah mengikut peringkat.

Contoh:

20% siap – 20% daripada nilai renovasi
50% siap – 30% daripada nilai renovasi
100% siap – 50% daripada nilai renovasi

Anda hanya perlu bayar secara penuh apabila proses renovasi telah selesai dan anda berpuas hati dengan kualiti dan mutu kerja kontraktor tersebut.

Pemilik rumah harus berhati-hati apabila kontraktor meminta bayaran penuh atau hampir penuh, tidak setimpal dengan progres atau kemajuan di tapak bina. Hati-hati bila kontraktor anda meletakkan syarat bayaran yang boleh merisikokan anda rugi, sekiranya kerja tersebut tidak dapat dilaksanakan.

Sebagai pemilik rumah, anda berhak menolak syarat tersebut sekiranya kontraktor gagal memberikan sebab munasabah. Hati-hatilah. Sudah ramai terkena bayar 95% dengan harapan rumah siap selengkapnya.

Malangnya hasil kerja 50%. Kontraktor senyap sunyi tanpa berita. Hanya tiang dan ikatan bata untuk membentuk dinding sahaja. Selepas 3 bulan, tapak rumah naik semak samun. Mungkin jadi sarang nyamuk. Boleh jadi juga sarang ular.

Lebih menyedihkan apabila wang simpanan hari tua sebanyak RM200ribu telah dilabur. Yang dapat rumah terbengkalai bernilai RM70 Ribu sahaja. Hati-hatilah apabila kontraktor meminta bayaran tak masuk akal. Apatah lagi bayaran penuh 100% sebelum memulakan apa-apa kerja pun.

Kita nak kumpul duit, bukan mudah. Jangan sampai ada yang ambil kesempatan.
Bila ada syarat bayaran sebegini rupa, ambillah ia sebagai satu red flag. Ia menghampiri scam. Sesal dahulu, rumah cantik jadi istana. Sesal kemudian, rumah tak siap hati sengsara.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Courtyard dalam bahasa mudah difahami merupakan taman didalam rumah yang dikelilingi pagar atau bangunan. Sama ada dibina di dalam atau di luar kediaman, ternyata ruang ini mempunyai kelebihannya tersendiri. Courtyard juga berperanan sebagai ruang terbuka yang boleh menyeimbangkan dan menyejukkan suhu dalam kediaman. Selain itu, ia juga memberikan aliran udara yang lebih sihat, privasi, dan ketenangan kepada penghuni. Jika anda sedang berkira-kira untuk mewujudkan sebuah kediaman yang harmoni dan dekat dengan alam semulajadi, inilah salah satu pilihan bijak yang boleh anda pertimbangkan.

Berikut merupakan kelebihan untuk kediaman yang memiliki courtyard :

Pencahayaan
Selain berperanan sebagai salah satu langkah mengurangkan penggunaan tenaga elektrik, limpahan cahaya matahari melalui ruang terbuka di courtyard juga dapat mempengaruhi faktor kesihatan penghuni.

Pengudaraan
Sumber ventilasi semulajadi yang membekalkan udara segar dari luar juga dapat meningkatkan kualiti oksigen. Pengudaraan di kawasan courtyard dapat menurunkan suhu kediaman menjadikannya lebih sejuk dan segar walaupun ketika musim panas.

Pembahagi Ruang
Ia juga bertindak sebagai pemisah ruang di dalam rumah. Contohnya, courtyard yang terletak antara ruang tamu dan bilik tidur dapat meningkatkan privasi di antara kedua kawasan ini dan sebagai pembahagi ruang makan dan dapur.

Persekitaran Nyaman
Dengan perancangan yang rapi dan tepat, sebuah courtyard dapat dijadikan satu ruangan santai yang selesa menepati segala aspek kehidupan yang memerlukan kesegaran alam semulajadi didalam rumah.

Gambar: Hasil Carian Google

Sebagi ketua isi rumah, sudah pasti salah satu target untuk anda lakukan adah dengan mengurangkan penggunaan elektrik atau menggunakan elektrik secara cekap di rumah. Ia salah satu cara untuk anda mengurangkan kos bulanan yang perlu di bayar setiap bulan. Betul tak?

Tapi, peralatan atau apakah yang menyumbang penggunaan elektrik paling tinggi dalam rumah?

Untuk rakyat Malaysia, kebiasaanya ia berpunca daripada penggunaan air-cond. Hal ini bertambah kritikal ketika iklim atau musim panas melanda. Meamng dari siang ke malam je lah air-cond dipasang

Jadi, macam mana nak jimatkan penggunaan elektrik ketika menggunaakn air-cond?

Apa kata, anda cuba 6 tip penggunaan air-cond yang dicadangkan oleh TNB ni

TNB ada 6 tip untuk jimatkan bil jika menggunakan aircond

Enam (6) tips jimat penggunaan elektrik aircond :
1. Laraskan suhu sistem penghawa dingin di antara 23 ke 25 darjah celsius.
2. Tukar atau bersihkan penapis penghawa dingin dengan kerap untuk memaksimumkan potensi penyejukan unit tersebut. Penapis yang kotor menghalang edaran udara dan mengurangkan kecekapan penghawa dingin.
3. Selain itu, penyelenggaraan secara kerap juga boleh membantu penghawa dingin beroperasi padatahap optimum.
4. Tutup semua pintu dan tingkap serta lubang edaran udara untuk memastikan udara sejuk tidak keluar dari bilik.
5. Beli unit penghawa dingin yang mempunyai bintang kecekapan tenaga yang paling tinggi kerana peralatan itu lebih cekap berfungsi. (Tinjauan kami mendapati ramai mengesyorkan jenis inverter)
6. Pemilihan saiz dan jenis penghawa dingin yang tepat juga penting kerapa penghawa dingin yang terlebih besar bukan sahaja lebih mahal untuk dibeli dan dipasang, malahan ia juga akan menyebabkan bil elektrik yang lebih tinggi kerana kompresor penghawa dingin perlu berputar dan berhenti berulang-ulang.

Selain itu juga, anda perlu memastikan horsepower (HP) air-cond yang digunakan bersesuaian dengan saiz sesuatu ruang

Perlu faham, asasnya adalah lebih besar luar, lebih tinggi kapasiti untuk menyejukan sesuatu ruang diperlukan.

Selain itu juga, faktor pengamatan sinaran matahri dan sushu panas yang diterima oleh sesebuah bilik atau ruang sepanjang ahri juga perlu diambil kira.

Pemilik akauan Tweeter Ijad berkongsi cara betul menentukan jumlah atau size tepat horsepower air-cond yang diperlukan oleh sesuatu bilik atau ruang supaya lebih efisyen

Mesti ramai dilema nak pasang aircond 1.0 hp atau 1.5 hp kan ? Ni solution nya..

Saiz Bilik 4 x 4 m = 1.0 HP atau 1.5 HP

Saiz Bilik 4.5 x 5 m = 1.5 HP atau 2.0 HP

Saiz Bilik 5.5 x 5.5 m = 2.0 HP atau 2.5 HP

Saiz Bilik 6.5 x 6.5 m = 2.5 HP atau 3.0 HP

Memilih untuk membuat sendiri kabinet dapur adalah satu cabaran yang cukup hebat bagi yang mungkin tidak ada basic dalam pertukangan. Tetapi lelaki ini gigih untuk meyiapkan sebuah kabinet dapur bagi melengkapkan ruang dapur untuk ratu hatinya. Jika membaca latar belakang Dauz Zeze ini beliau mempunyai pengalaman dalam kerja tangan ini kerana dia pernah menuntut di IKM Lumut, Perak.

Dengan lukisan tangan untuk rekaan kabinet dapur yang cukup sempurna ini sudah dapat dilihat beliau pastinya mempunyai pengalaman dalam pertukangan dan elektrikal. IMPIANA cukup banga dengan hasil kerja beliau. Jom IMPIANA kongsikan bersama anda pula bagaimana beliau berjaya menyiapkan sebuah kabinet dapur yang lengkap dan sempurna ini.

Cerita Dauz Zeze:

Alhamdulillah siap jugak kabinet dapur pkp 3.0 hehe. semuanya buat sendiri dari design sampailah pada pemasangan.dari sekecik2 brg mcm skru smpai la papan melamine board ni pun semua beli dkt shopee.bg je ukuran & kuantiti papan yg kita nk pakai.zaman online ni semua main oder je.nk kata senang sgt buat kabinet ni pun xjugak tp yg penting kena rajin dan byk bersabar hehe.tambah2 rumah yg ada anak kecik mmg kena ada tahap kesabaran yg tinggi sbb semua kerja2 buat dkt ruang tamu haha.semua blajar dari youtube dan google je.ni pun first time main kayu,last buat projek kayu masa form 1 buat tempat sangkut kunci .tp Alhamdulillah la ada jugak rupa kabinet dapur ni.kos utk buat kabinet ni total lebih kurang rm900++ la jugak.kos tu utk buat 2 kabinet.kabinet panjang size 210cm x 80cm & satu lg 80cm x 40cm nk letak atas peti ais.kalau panggil org kabinet xpasti harga market skrg tp bg yg mana ada kewangan lebih & xnk pening kepala upah je org hehe.yg mana nk try buat sendiri kt bawah ni ada simple tutorial & link shopee utk beli brg.

Hmmmm…. apa kata anda? Dah baca apa Dauz cerita macam mana nak buat kabinet dapur DIY ni? Kalau nak seribu daya kalau tak nak seribu dalih.

Mula2 kena ada design. buat design ikut panjang dan tinggi kabinet mengikut kesesuaian dapur sendiri. Lepastu kena kira ukuran papan dan barang2 nk pakai.kena ingat tebal papan melamine ni 15mm. so kena ambil kira ukuran tu dlm design takut oversize pulak.kalau silap size boleh potong sendiri tp nnti jadi xcantik la sbb bila potong dah xde la laminated putih balut papan tu.tp kalau lepastu nk wrapping dgn wallpaper xde masalah.

Ini contoh papan melamine yang siap laminate putih di semua sudut.

Papan dah smpai boleh la try susun-susun dulu mmacam main lego

Untuk tutup belakang kabinet tu just guna papan playwood je. Yang ni playwood tebal 3mm size 4ft x 8ft dijual pada harga rm28 sekeping.potong mengikut size kabinet dan wrapping dgn wallpaper sebelum paku. playwood ni beli dkt hardware area rumah je.

Dah siap skru semua boleh la start wrapping. Macam-macam design dan warna wrapping ada jual dekat shopee. Pilih je yang mana berkenan. Nak tukar warna kabinet setahun sekali pun boleh.

Ni hasil pintu yang dah siap buat frame dan wrapping. Nak hasil yang kemas dekat setiap bucu sudut dlm frame tu guna dryer utk panaskan wallpaper tu sambil tekan.


Ibu Wanita Ini Amalkan Air Rebusan Dukung Anak Untuk Elak Ambil Ubat Darah Tinggi Dan Ini Kesannya

Nama Saintifik: Phyllanthus Niruri
Famili: Eurphorbiaceae
Nama Biasa: Dukung Anak
Nama lain: Kelek anak/ dukung anak, meniran (Indonesia), Bhuaionla, kiranelligida (India)

Dikenali dengan nama meniran bagi masyarakat Indonesia , tumbuhan ini termasuk dalam keluarga Eurphorbiaceae. Selalunya tumbuh di kawasan yang tanahnya agak keras, seperti di celah retakan simen. Juga boleh didapati di kawasan kebun-kebun sayur dan tanah terbiar.

Ramai beranggapan ia adalah tanaman liar atau rumpai. Sebenarnya, tanaman ini mempunyai pelbagai khasiat menakjubkan. Antaranya mampu mengubati jaundice (Hepatitis), merawat buah pinggang dan batu karang serta pelbagai lagi.

Ada juga berpendapat, bagi wanita yang sedang berusaha untuk hamil, digalakkan untuk mengamalkan minum air rebusan pokok dukung anak ini. Tapi yang ini LAMAN Impiana tidak pasti kesahihannya kerana belum disertakan bukti secara ujian klinikal.

Tapi melalui perkongsian seorang wanita di dalam blognya, Ibunya seorang pengidap darah tinggi yang dikira kronik kerana perlu mengambil ubat dengan dos tinggi iaitu 1 1/2 biji setiap kali pengambilan.

Tapi dengan pengambilan air rebusan pokok dukung anak ini ibunya berjaya menurunkan pengambilan dos ubat darah tinggi. Nak tahu macam mana? jom ikuti perkongsian nya.

Asalnya dulu orang banyak ceritakan kegunaan daun pokok dukung anak ini untuk kes bayi yang mengalami demam kuning atau jaundice. Cara yang digunakan adalah memandikan bayi yang kena demam tersebut dengan air rebusan pokok dukung anak ini. Aku sendiri tak pernah cuba jadi tak tahu la menjadi ke tak.

Banyak juga rupanya khasiat pokok yang cuma tumbuh melata dan selalunya orang tak perasan pun kewujudannya dan hari ni aku nak cuba kongsikan khasiat yang mungkin masih ada yang orang yang tak tau.

Khasiat pokok dukung anak dalam merawat penyakit darah tinggi

Yang ini sebenarnya hasil dari percubaan mak aku sendiri la. Yang mana kalau korang nak tahu mak aku adalah pengidap penyakit 3 serangkai yang amat popular di Malaysia. Dah puas juga berulang alik ke hospital. Penyakit 3 serangkai yang mak aku tanggung adalah kencing manis, darah tinggi dan jugak sakit jantung. Buat masa ni mak memang kena makan semua ubatan mengikut jadual.

Sejak tahun lepas mak dah mula rasa tak sedap badan akibat penggunaan ubat yang banyak. Jadi mak aku cuba cara perubatan lain yang boleh. Antaranya mak pernah minum susu ‘mahal’, pati delima dan berbagai herba lain. Yang terbaru mak cuba cadangan dari kawan dia yang suruh dia cuba minum air rebusan dari pokok dukung anak.

Setakat ni alhamdulillah lepas mak cuba darah tinggi mak dah kurang banyak dari sebelum ni. Kalau dulu doktor suruh mak makan ubat darah tinggi sampai 1 1/2 biji sekali makan. Sekarang ni cuma tinggal 1/2 biji je sekali makan. Nampak berkesan dan bagus untuk mak. Alhamdulillah,  setelah sekian lama mak mencari penawar.

Sumber:www.ceritaita.com

Kali ini team LAMAN berpeluang berkunjung ke sebuah taman kampung di Alor Gajah, Melaka milik Mohd Johari Bin Haji Yunus . Memiliki kediaman yang berlatar belakangkan pemandangan indah Banjaran Titiwangsa, bagaikan satu bonus buat lokasi kediaman pemilik sekeluarga. Menghampiri kediaman ini, penulis sudah merasakan suasana hening dan sunyi serta terasa begitu damai sekali.

Pemilik menyatakan “ Ilham membuat taman ini adalah idea daripada Cikgu Anuar yang merupakan adik ipar saya. Boleh dikatakan 100% adalah garapan beliau. Malah pokok-pokok juga dibawa olehnya yang merupakan koleksi di kediamannya di Kulim, Kedah. Setelah mengambil kira aspek kesesuaian persekitaran rumah. Kami juga memilih spesies tanaman yang secocok dan mampu memberi impak kepada kediaman kampung ini. Kerja-kerja pembinaan telah diserahkan kepada Cikgu Anuar dan proses menyiapkan taman ini mengambil masa selama satu bulan sahaja”, jelas pemilik membuka bicara pertemuan kami.

Dari aspek pembahagian ruang, bahagian depan halaman dihiasi dengan hamparan batu-batu kerikil berwarna putih yang membentuk laluan, diselang-selikan dengan pemijak kaki konkrit yang disusun rapi. Apa yang menarik pemijak kaki konkrit ini diukir dengan motif bunga dan berwarna hitam, begitu jelas kelihatan dan menonjol apabila berlatar belakangkan hamparan batu-batu putih. Menurut pemilik, beliau mengupah mereka yang pakar untuk menyediakan batu pemijak tersebut.

Pasu bunga pelbagai saiz dengan warna coklat diletakkan di sudut-sudut tertentu bagi memecahkan impak monotoni. Di bahagian tepi hamparan batu-batu kerikil tadi pelbagai spesies tanaman ditanam. Pokok lidah buaya, Yucca, Kesinai, Cycas, Cordyline, Asplenium dan sebagainya ditanam secara berkelompok. Terdapat juga spesies orkid pelbagai warna turut menjadi pilihan dan menghiasi taman beliau.

“Jika diikutkan saya pada mulanya dahulu tidak meminati aktiviti bertaman ini. Tetapi setelah kediaman ditata cantik oleh Cikgu Anuar maka timbul keinginan untuk menjaga laman ini. Bermula dari itu, sedikit demi sedikit saya mula jatuh sayang kepada tumbuh-tumbuhan dan menjaganya dengan baik sekali. Lagipun sejak saya bersara, inilah aktiviti yang mengisi masa lapang dan mengeluarkan peluh saya setiap hari”, tambahnya lagi.

Ruang kedua, iaitu halaman belakang rumah diolah bagi mewujudkan ruang interaksi sekeluarga. Selain dari spesies tanaman berbunga, pemilik memilih pokok-pokok buah seperti mangga, ciku dan sebagainya. Secara tidak langsung pemilihan pokok buah merupakan strategi serampang dua mata, bukan sahaja untuk mendapatkan hasilnya malah dapat memberi teduhan. Namun peletakan spesies-spesies tersebut telah diambil kira supaya keindahan panorama Banjaran Titiwangsa di bahagian belakang kediaman tidak terlindung untuk mereka nikmati.

Pembinaan wakaf amat sinonim dengan landskap kampung. Elemen ini dianggap penting sebagai tempat berehat sama ada sebelum menaiki rumah selepas pulang dari bekerja ataupun sebagai tempat berkumpul seisi keluarga atau kawan-kawan di waktu lapang. Justeru, bagi menyambung tradisi ini pemilik telah membina sebuah wakaf kayu. Kesemua kayu tersebut merupakan kayu-kayu asal yang dibawa dari rumah lama di kampung. Tidak hairanlah setiap kali tetamu bertandang ke rumahnya mereka pasti teruja untuk merasai suasana berada di gazebo ini. Menghayati pemandangan mempesonakan Banjaran Titiwangsa, merasai hembusan angin yang menyejukkan sambil menikmati juadah petang yang disediakan antara momen paling menyeronokkan bagi mereka sekeluarga. Kedudukan gazebo yang terletak di bahagian sisi rumah menyediakan laluan terus dari dapur. Lokasi strategik gazebo ini memudahkan akses penghuni kediaman untuk keluar masuk dari dapur dan juga ke gazebo. Jom kita nikmati keindahan laman pemilik yang dipaparkan ini.

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

Apabila tiba musim buah, saat paling paling seronok adalah apabila nak petik buah tu. Tapi ada satu masalah yang kerap berlaku. APA DIA? Bila dah teruja nak petik buah, pemetik tak ada dan buah pulak tinggi-tinggi sukar untuk dicapai tangan. Kalau yang gigih tu, mereka akan panjat. namun tidak bagi mereka yang gayat.

Jadinya terpaksa beli peralatan khas untuk memetik. Setiap musim ini lah masalah yang bakal dihadapi. Bukan sekadar pemetik buah hilang tak tahu di mana simpan, malah ada juga yang telah rosak dan berkarat akibat jarang digunakan.

Tapi, ada satu penyelesaian paling mudah. Hanya menggunakan 2 bahan utama untuk membina pemetik buah iaitu botol minuman terpakai dan kayu. Modal tak seberapa pun. Lepas nie kalau hilang pun boleh buat lagi CEPAT, MUDAH DAN MURAH.

Bahan-bahan:

1 biji botol minuman terpakai (gunakan botol yang mempunyai bentuk bunga di bahagian tapaknya)
1 batang kayu sebagai pemegang
Pisau pemotong
Gunting
Paku/skru
Tukul besi/pemutar skru
Pita pelekat

Cara-cara:

1. Lukiskan bentuk eye droop dari bahagian tapak botol seperti dalam gambar rajah. saiz bulatan nya bergantung kepada keperluan buah.

2. Potong bahagian yang telah dilukis tadi dengan menggunakan pisau potong / Gunting

3. Bentuk bahagian hujung kayu pemegang agar padan dengan mulut botol

4. Cantumkan bahagian mulut botol dengan kayu pemegang tadi dan dikukuhkan dengan skru/paku. untuk lebih kemas, tutup bahagian cantuman dengan pita pelekat

Sumber: https://www.grit.com


Rumah Kayu Pusaka Terapkan Konsep Moden, Tengok lah Hasilnya

Tema moden klasik amat sesuai untuk ditatarias dengan kediaman yang mempunyai struktur kayu. Walaupun ianya lama, itu tidak bermaksud tidak sesuai, tetapi untuk konsep deko kita boleh menambah sedikit suntikan elemen moden hiasan dalaman.

“Saya sangat menyukai konsep hiasan yang ringkas, menarik serta menjimatkan ruang, tetapi masa yang sama kami mengekalkan senibina asal berasaskan kayu serta binaan tradisional Negeri Terengganu”, ujar pemilik kediaman Pn Eliey Zakaria.

Kediaman yang berkeluasan 1250 Sqft terletak di Kampung Pulau Rusa, Kuala Terengganu ini adalah rumah pusaka yang dibina oleh Allahyarham bapa mertua pemilik yang juga merupakan penjawat awam yang bertugas di Kementerian Kesihatan Malaysia.

“Jumlah kos dekorasi kediaman ini adalah sebanyak RM12K. IA melibatkan pembelian barangan serta aksesori daripada kedai perabot dan hiasan terkenal serta ada juga yang diimport daripada Bandung, Indonesia. Keseluruhan dekorasi mengambil masa selama dua bulan untuk disiapkan”, jelas ibu kepada 4 orang anak ini.

Selain itu, beliau turut menyatakan bahawa segala hasil deko ini merupakan cetusan idea yang diilhamkan bersama pasangan ini. Walaupun mempunyai 4 orang cahaya mata yang masih kecil, mereka akan sentiasa memastikan anak-anaknya untuk sentiasa menyimpan kembali set permainan masing-masing dan tidak membiarkan ianya bersepah.  Malahan menjadi rutin pasangan ini setiap 2 minggu sekalinuntuk melakukan tugas mengemas secara mejor.

Berikut adalah antara paparan gambar cetusan idea Pn Eliey Zakaria untuk tatapan pembaca Majalah IMPIANA agar ianya bermanfaat kepada anda semua, Selamat Mendeko!!

Luaran

Dalaman

Selain banyak mendapat ilham dan inspirasi dari instagram deco luar negara, Puan Nadia juga amat meminati gaya Dato’ Rizalman menghias kediaman-kediaman yang mewah tersergam indah. Dengan keluasan 24×58 kaki persegi, pemilik ini memilih untuk menerapkan konsep kontemporari yang glamour pada setiap ruang rumahnya. Rumah secondhand yang dibelinya pada tahun 2010 ini pada mulanya kelihatan sangat usang dan teruk tapi setelah membelanjakan hampir RM100k untuk kos keselurhan merenovasi, kediaman ini telah kembali bersinar dan menarik dalam masa lapan tahun.

Mari kita lihat transformasi menakjubkan yang mungkin dapat memberi inspirasi buat para pembaca. Selamat mendeko!

SEBELUM

SELEPAS

Sudah banyak artikel tentang rumah yang disiarkan oleh IMPIANA baik dari jenis teres hingga ke rumah high rise disekitar semenanjung Malaysia. Kali ini IMPIANA ingin mengajak anda untuk menjengah saudara borneo kita di negeri Sarawak yang mana mereka amat terkenal dengan pembuatan rumah panjang yang boleh memuatkan lebih daripada 10 keluarga dalam satu rumah. Jika dalam sebuah komuniti adanya ketua kampung, ketua adat dan tok batin, di rumah panjang tanggungjawabnya tergalas di bahu seorang tokoh bernama Tuai Rumah.

Rumah panjang tradisional diperbuat daripada sumber semula jadi seperti kayu,buluh dan dibina secara bertingkat di atas tanah. Lazimnya ia akan menempatkan semua ahli keluarga dalam satu rumah dan berkongsi ruang tamu yang sama dalam saiz panjang dari hujung ke hujung. Kebiasaanya, kediaman jenis ini menjadi penempatan buat suku kaum Iban, Melanau, Orang Ulu dan Bidayuh.

Rumah panjang tradisional dibina menggunakan tiang jenis kayu keras dan tidak mudah rosak seperti kayu belian manakala binaan bumbungnya diperbuat daripada daun rembia dan apa jua jenis daun yang tebal dan tahan lasak. Untuk menampung penduduk yang ramai lantainya diperbuat daripada buluh, papan atau kulit kayu. Tangganya pula dihasilkan daripada sebatang kayu bulat yang ditakik menggunakan beliong.

Walaupun negara kita sudah memasuki zaman moden dimana pembuatan rumah juga turut mengikuti arus peradaran zaman, begitu juga dengan rumah panjang, hari ini sudah ada rumah panjang moden tetapi senibinanya kekal sama seperti tradisional. Sepertimana perkongsian yang dibuat oleh seorang pemilik laman sosial iaitu Andrewson Luat Jantai yang mana beliau telah berkunjung ke salah satu rumah panjang moden yang terletak di daerah Bintulu, Sarawak.

Senibinanya diperbuat daripada batuan konkrit dengan hiasan dalaman yang moden. Seperti contoh, penggunaan kipas elektrik dihadapan setiap bilik keluarga, sofa dan dapur moden. Terdapat seramai 33 keluarga yang mendiami rumah panjang tersebut.

IMPIANA paparkan untuk anda beberapa rumah panjang moden untuk kita ketahui dengan lebih luas salah satu khazanah budaya berbilang kaum yang ada di Malaysia.

Payah adakala untuk kita ungkapkan kepuasan memandang. Apatah lagi dengan karya hias yang begitu subjektif. Benda yang tidak bernyawa namun cukup hebat menggoda pandang. Apa pun di bawah sedar timbul rasa senang dan puas bila menatap sesebuah karya terutamanya pada dinding utama di ruang tamu kediaman. Umpama tempat bersemayam sang ratu , sofa tiga tempat duduk yang dihias indah pada sekitarnya.

Keseimbangan hiasan meja sisi kiri dan kanan, lampu meja gah, permaidani, dan deretan kusyen kecil megah umpama barang kemas yang menyerlahkan keindahan ruang utama tersebut. Itu belum lagi warna pilihan feature wall di belakangnya dan aksesori dinding yang pelbagai ibarat mahkota. Kata orang, inilah ruang atau kawasan yang penting bagi kita hias secantik mungkin. Ini kerana sejurus langkah kaki ke dalam kediaman, pandangan mata akan segera mendarat pada rekaan elegan set sofa tiga tempat duduk sebagai kerusi utama bersama segala hiasan dan feature wall di belakangnya. Dari sini juga tetamu sudah boleh membuat asumsi, orang jenis bagaimanakah kamu, karakternya….

Ibarat mengadap ratu, kita selalunya cukup cerewet dalam menghias kawasan ini. Ia secara tidak langsung memberi maksud tersurat akan personaliti kita sebagai tuan rumah. Ada yang memilih tema mewah denan susunan serba seimbang. Ada yang lebih suka memberontak dengan memilih gaya bebas dan padanan kreatif. Malah jangan terkejut jika ada yang menempatkan segala macam jenis bingkai gambar atau sekeping dua sahaja itu pun cukup di bahagian sisi dinding. Minimalism….Jangan lupa jambangan bunga hidup sebagai penyeri suasana.

Apa pun pilihan anda, komposisi ini antara perabot aksesori lantai dan dinding perlu ada satu kesinambungan yang harmoni. Satu ragam padanan yang saling melengkapi , dan memberi identiti pada ruang. Bukanlah bermakna segalanya perlu mahal sampai menjerut leher harganya tetapi padanan pintar ini juga memberi anda satu kepuasan. Perlu diingat kita pun perlu menukar kusyen, langsir aksesori sekali sekala sekitar enam bulan sekali misalnya. Jadi pastikan anda membuat perancangan rapi terutama dari aspek kemasan dinding. Adakah mahu dicat atau disempurnakan dengan kertas dinding. Apa pun pilihan anda jangan sampai ruang yang ada tidak boleh keluar masuk kerana terlalu sesak. Simple-simple je di IMPIANA.